Γιώργος Οικονομίδης

Ο Γιώργος Οικονομίδης (Αθήνα, 22 Νοεμβρίου 1916 - 22 Απριλίου 1985) ήταν Έλληνας κονφερασιέ, τραγουδιστής, σεναριογράφος και εκφωνητής ραδιοφώνου. Σπούδασε νομικά αλλά γρήγορα τον τράβηξε η ”παρουσίαση”.

 Καριέρα 
Σε νεαρή ηλικία έπαιζε ποδόσφαιρο στην ανεπίσημη "Δάφνη" κι έπειτα έγινε για λίγο διαιτητήςΑθλητική Ηχώ, 31 Ιουλίου 1955 , συνέντευξη του ιδίου. Μυήθηκε και «εκπαιδεύτηκε» ως κονφερασιέ στην περίφημη Μάνδρα του Αττίκ όπου και κέρδισε τα πρώτα του χειροκροτήματα. 

Ξεκίνησε τις παρουσιάσεις σε θέατρα, σε διάφορα κέντρα διασκεδάσεως και αναψυκτήρια ή σε εκδηλώσεις στα τέλη της δεκαετίας του 1930. Το 1940 έγραψε τους στίχους στο τραγούδι «Στη Ρώμη» (Κορόϊδο Μουσολίνι) το οποίο, όπου ακουγόταν, αναπτέρωνε το ηθικό όλων των Ελλήνων κατά τη διάρκεια του ελληνοϊταλικού πολέμου (οι στίχοι του δημοσιεύτηκαν στην εφημερίδα Η Βραδυνή). Το τραγούδι ήταν ιταλικό με τίτλο «Reginella Campagnola» (η χωριατοπούλα Ρετζινέλα) και τη μουσική του την είχε γράψει ο Έλντο ντι Λάζαρο. 

Συνεργάστηκε με τον Κώστα Πρετεντέρη και μαζί έγραψαν πληθώρα θεατρικών επιθεωρήσεων που έγιναν μεγάλες επιτυχίες. Στις αρχές του 1950 ο Γιώργος Οικονομίδης, εκτός από πολύ δημοφιλής στα βαριετέ και στις πίστες, ήταν και ο πιο επιτυχημένος και δημοφιλής άνθρωπος του ραδιοφώνου, ο πρώτος πραγματικός σταρ που έβγαλε αυτό το μέσο στην Ελλάδα, κυρίως με τα νέα ταλέντα του και όχι μόνο.

Μέσα από την εκπομπή του Νέα ταλέντα έδινε την ευκαιρία σε νέους να αναδειχθούν. Από αυτή την εκπομπή "βγήκαν" πολλά ταλέντα όπως η Νάνα Μούσχουρη, ο Χάρρυ Κλυνν, ο Γιάννης Βογιατζής κ.ά. Έχει γράψει σενάρια και έχει συμμετάσχει σε αρκετές ταινίες. Χαρακτηριστικό του ήταν το σλόγκαν "Φίλοι μου αγαπημένοι, γεια σας και χαρά σας". 

Έχει γράψει τους στίχους του ύμνου του Παναθηναϊκού. Το 1970 παρουσίαζε στην ΥΕΝΕΔ την εκπομπή Ο ένας στους δυο κερδίζει.
Κατηγορήθηκε ότι συνεργαζόταν με το καθεστώς της Χούντας στην επταετία, ενώ έγραψε τους στίχους για τον Ύμνο της 21ης Απριλίου, σε μουσική του Γιώργου Κατσαρού.Η σκοτεινή ιστορία του... ύμνου της Χούντας, 21/04/2020, Janus.grΠοιοι καλλιτέχνες τραγούδησαν τον ύμνο της Χούντας, musicheaven.gr
Κατά τη Στρατιωτική δικτατορία συμμετείχε στους χουντικούς εορτασμούς της επετείου της 21ης Απριλίου στο Παναθηναϊκό Στάδιο ανάμεσα σε άλλους ηθοποιούς και τραγουδιστές.Oι καλλιτέχνες που τραγούδησαν τον ύμνο της Χούντας, thecaller.gr, 21/04/2018Ο Βόγλης για τους καλλιτέχνες την περίοδο της χούντας, 25/04/2020, ogdoo.grΟ άγνωστος τσακωμός της Μελίνας Μερκούρη με τη Ρένα Βλαχοπούλου, 20 Σεπτεμβρίου 2018, ΤΑ ΝΕΑ

Ο δημοσιογράφος Δημήτρης Γκιώνης στην νεκρολογία για τον Οικονομίδη έγραψε πως υπήρξε «ο μονοκράτορας μιας εποχής - εκείνης της αποεαμοποίησης, όπως την αποκάλεσε ο μακαρίτης Κώστας Πρετεντέρης - όπου το κλίμα δεν ήταν ευνοϊκό για όσους ήθελαν να προχωρήσουν περισσότερο κάποια πράγματα» και ότι «πέρασε με άνεση και στη δικτατορία, της οποίας υπήρξε ο διασκεδαστής και ο κύριος εκφραστής της πολιτιστικής της άποψης, με αποκορύφωμα τις ρωμαϊκές γιορτές του Σταδίου».

 Φιλμογραφία 
+ΈτοςΤίτλοςΡόλος1954Χαρούμενο ξεκίνημα Γιώργος Μαΐδης1960Καλημέρα, ΑθήναΓιώργος ΟικονομίδηςΧριστίνα1962Μην ερωτεύεσαι το Σάββατο 1964Έξω φτώχεια και καλή καρδιάΓιώργος Οικονομίδης1965Κάλλιο πέντε και στο χέριΤζορτζ Κωνσταντινέας1966Ευτυχώς... τρελάθηκα!1969Για την τιμή και τον έρωτα1970Σε ικετεύω, αγάπη μου1971Ο καου-μπόϋς του Μεταξουργείου!!Κιτς Χάραντ 1974Έγκλημα στο Καβούρι

 Παραπομπές 

Εξωτερικοί σύνδεσμοι

Κατηγορία:Έλληνες τραγουδιστές
Κατηγορία:Έλληνες σεναριογράφοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί ραδιοφώνου
Κατηγορία:Χούντα των Συνταγματαρχών